9.11.2022
RO
Jurnalul Oficial al Uniunii Europene
C 426/9
(31) În anumite circumstanțe (37), statele membre pot considera că întreprinderile grav afectate de criza actuală au nevoie de sprijin pentru solvabilitate care nu poate fi furnizat în mod suficient doar din surse private.
În cazul în care întreprinderile și-ar înceta sau reduce activitatea fără un astfel de sprijin pentru solvabilitate și atunci când încetarea sau reducerea activității ar amenința piețele energiei sau alte piețe care au o importanță sistemică pentru economie (sau pentru securitatea și reziliența pieței interne), un astfel de sprijin pentru solvabilitate ar putea fi considerat compatibil în temeiul articolului 107 alineatul (3) litera (b) din TFUE.
(32) Comisia consideră că următoarele principii generale sunt deosebit de relevante în evaluarea necesară de la caz la caz: a.
ajutoarele trebuie să fie necesare, adecvate și proporționale (38) pentru a evita o ieșire bruscă de pe piață a unor astfel de întreprinderi și nu trebuie, în niciun caz, să depășească minimul necesar pentru a asigura viabilitatea acestora; b. o întreprindere care face parte dintr-un grup mai mare de întreprinderi sau care este preluată de acesta nu este eligibilă pentru a beneficia de ajutoare, cu excepția cazului în care se poate demonstra că dificultățile întreprinderii nu sunt rezultatul unei alocări arbitrare a costurilor în cadrul grupului și că dificultățile sunt prea grave pentru a fi soluționate de către grup.
În astfel de cazuri, se va solicita, de regulă, o contribuție substanțială din partea grupului la costurile măsurii de solvabilitate; c.
ajutoarele de stat trebuie acordate în condiții care să permită statului o remunerație rezonabilă, cum ar fi o cotă rezonabilă din viitoarele creșteri de valoare ale beneficiarului, având în vedere cuantumul capitalurilor proprii investite de stat în comparație cu restul capitalurilor proprii ale întreprinderii după contabilizarea pierderilor, inclusiv a pierderilor previzibile în lipsa măsurii de ajutor; d. în cazul în care ajutorul ia forma unei datorii subordonate sau a altor instrumente de capital hibride, remunerația globală a acestor instrumente trebuie să țină seama în mod adecvat de caracteristicile instrumentului ales, inclusiv de nivelul său de subordonare și de toate modalitățile de plată; e.
vor fi necesare măsuri adecvate în materie de concurență, în concordanță cu principiile stabilite în Orientările din 2014 privind salvarea și restructurarea (39).
Pe baza particularităților fiecărui caz potențial și a contextului concurențial relevant, ar putea fi necesară inclusiv cesionarea activelor ca măsură compensatorie.
În plus, vor fi necesare măsuri comportamentale, inclusiv angajamente care să asigure interzicerea efectivă a plăților de prime sau a altor plăți variabile, a plăților de dividende și a achizițiilor; f.
pentru fiecare beneficiar, statele membre trebuie să efectueze o evaluare a viabilității pe termen lung și, în cazul în care Comisia consideră că este adecvat, să notifice Comisiei spre aprobare un plan de restructurare în conformitate cu Orientările privind salvarea și restructurarea într-un termen stabilit.
(33) Statele membre sunt invitate să ia în considerare, în mod nediscriminatoriu, stabilirea unor cerințe legate de protecția mediului sau de securitatea aprovizionării în vederea acordării de ajutoare în temeiul secțiunii 2.4 din prezenta comunicare.
Acestea ar putea lua, de exemplu, următoarele forme (40): a. stabilirea cerinței ca beneficiarul să satisfacă o parte din nevoile de consum de energie din surse regenerabile de energie, de exemplu prin acorduri de cumpărare de energie electrică sau prin investiții directe în producția de energie din surse regenerabile; b.
solicitarea de investiții în eficiența energetică, reducerea consumului de energie în raport cu producția economică, de exemplu prin reducerea consumului pentru procesele de producție, încălzire sau transport, în special prin măsuri de punere în aplicare a recomandărilor formulate în urma auditurilor energetice efectuate în temeiul articolului 8 alineatul (2) sau (4) și al anexei VI la Directiva 2012/27/UE; (37) Intervenția trebuie să se limiteze la situațiile în care este în interesul comun să se intervină.
(38) În principiu, ajutorul este proporțional dacă nu depășește ceea ce este necesar pentru a restabili structura capitalului beneficiarului la structura anterioară crizei provocate de agresiunea Rusiei împotriva Ucrainei.
La evaluarea proporționalității ajutorului, se iau în considerare ajutoarele de stat primite sau planificate în contextul crizei actuale, în special ajutoarele furnizate în temeiul prezentei comunicări.
(39) Comunicarea Comisiei – Orientările privind ajutoarele de stat pentru salvarea și restructurarea întreprinderilor nefinanciare aflate în dificultate (JO C 249, 31.7.2014, p. 1).
(40) Statele membre sunt invitate să recurgă la posibilitățile de acordare a ajutoarelor aprobate în temeiul Orientărilor privind ajutoarele de stat pentru climă, protecția mediului și energie (OACME 2022), în special în ceea ce privește energiile din surse regenerabile, eficiența energetică sau alte măsuri de decarbonizare.